wickkiey/tamil-wikipedia-chunked huggingface dataset:
# கல்வி ஆண்டு

## ஐக்கிய அமெரிக்க நாடு

ஐக்கிய அமெரிக்க நாட்டில் கல்வி ஆண்டு ஆகஸ்டு அல்லது செப்டம்பர் மாதத்தில் துவங்கி, மே அல்லது சூன் மாதத்தில் முடிவடைகிறது.
# கல்வி ஆண்டு

## ஐக்கிய அமெரிக்க நாடு

### கல்வி நாட்கள்

அமெரிக்காவின் அரசின் பள்ளிக்கூடங்கள், 2007-2008ஆம் கல்வி ஆண்டில் 171 முதல் 184 கல்வி நாட்கள் கொண்டிருந்தது. கல்வி ஆண்டில் செயல்பட வேண்டிய பள்ளி நாட்களும் மற்றும் ஒரு பள்ளி நாளில் நடத்த வேண்டிய கல்விக்கான நேரங்களும் மாநிலத்திற்கு மாநிலம் வேறுபடுகிறது.
# கல்வி ஆண்டு

## இதனையும் காண்க

- நாட்காட்டி ஆண்டு
- நிதி ஆண்டு
# கபரோவ்ஸ்க் பிரதேசம்

இப் பகுதியில் பல்வேறு பழங்குடி மக்களான துங்குசிக் மக்களும் (இவின்கர், நிகிடாலர், உல்ச்சர், நனை, ஒரோச், உதேகி) அமுர் நிவிக் மக்களும் வாழ்கின்றனர்.
# கபரோவ்ஸ்க் பிரதேசம்

## நிலவியல்

கபரோவ்ஸ்க் பிரதேசத்தின் எல்லைகளாக வடக்கில் மகதான் மாகாணமும், மேற்கில் சகா குடியரசு மற்றும் அமுர் மாகாணமும், தெற்கில் யூதர்களின் தன்னாட்சி மாகாணம், சீனா, மற்றும் பிறிமோர்ஸகே மாகாணம், கிழக்கில் ஒக்கோட்ஸக் கடல் ஆகியன உள்ளன. இப்பிராந்தியம் பரப்பளவின் அடிப்பையில் உருசியக் கூட்டமைப்பில் நான்காவது பெரிய பகுதியாகும் பெரிய தீவான ஷண்டர் தீவு இப்பிராந்தியத்துக்கு உட்பட்டது.  
தைகா மற்றும் பனிப் பிரதேசங்கள் பிராந்தியத்தின் வடபகுதியில் உள்ளன. பிராந்தியத்தின் நடுவில் சதுப்பு நிலக் காடுகள், தெற்கில் இலையுதிர் காடுகள் என இயற்கை அமைப்பைக் கொண்டுள்ளது.
# கபரோவ்ஸ்க் பிரதேசம்

## வரலாறு

பல்வேறு சீன மற்றும் கொரிய பதிவுகளில் கபரோவ்ஸ்க் பிரதேசம் குறித்த குறிப்புகள் உள்ளன. பிரதேசத்தின் தெற்குப் பகுதியில் ஐந்து அரை நாடோடி இன ஷிவி மக்களும் மேற்கு மற்றும் கிழக்குப் பகுதிகளில் போ ஷிவி இனத்தவர், கறு நீர் மோகர் இனத்தவரும் வாழ்கின்றனர்.  
1643 ஆம் ஆண்டில், உருசிய ஆய்வாளரான *வாசிலி போயர்கோ*என்பவர் தன் படகுகள் வழியாக அமூரை அடைந்து, பின்னர் யாகுட்சுக் நகருக்கு ஒக்கோட்ஸ்க் கடல் மற்றும் அல்டன் ஆறு வழியாக திரும்பினர். 1649-1650 இல் உருசிய தொழிலதிபரும், சாகச வீரருமான *யுரோஃபி கபரோ* என்பவர் அமூர் கடற்கரையை ஆக்கிரமித்து இருந்தார். இதற்கு சீனர்கள் எதிர்ப்பு தெரிவித்தனர், இதனால் அவர்களுடைய கோட்டைகளை விட்டு வெளியேற வேண்டிய கட்டாயம் ஏற்பட்டது, நிர்சின்ஸ்க் உடன்படிக்கை (1689) மூலம் உருசியா இதைவிட்டு வெளியேறியது.  
பின்னர் பத்தொன்பதாம் நூற்றாண்டில், உருசிய இராசதந்திரியும் தூதருமான *நிக்கலை முரவ்வைவோ* அமூர் ஆற்றின் கீழ்ப்பகுதி உருசியாவைச் சேர்ந்தது என்று கூறி சீனாவுடன் ஒரு காத்திரமான இராசதந்திர நடவடிக்கையில் ஈடுபட்டார். 1852, ஆம் ஆண்டு முரவ்வைவாவோ தலைமையிலான ஒரு உருசிய படை ஆமூர் மீது படை நடவடிக்கையில் ஈடுபட்டது, இதன் தொடர்ச்சியாக 1857 ஆண்டு உருசிய கோசாக்குகள் மற்றும் விவசாயிகள் ஆகியோர் சேர்ந்து நிரந்தரமாக ஆற்றுப்பகுதியில் குடியேறினர். 1858 ஆண்டு சீன குயிங் அரசு மற்றும் உருசியப் பேரரசு ஆகியவற்றுக்கு இடையில் உருவான ஆய்குன் உடன்படிக்கையின்படி அமூர் ஆற்றின் கீழ்பகுதியில் இருந்து உஸ்ரி ஆற்றின் எல்லைக்கு இடைப்பட்ட பகுதியில் இரு நாடுகளுக்கும் இடைப்பட்ட எல்லைகள் அங்கீகரிக்கப்பட்டன. மற்றும் பசிபிக் பெருங்கடலை உருசாயா எளிதாக அணுக அனுமதிக்கப்பட்டது. பின்னர் சீன - உருசிய எல்லை குறித்து 1860 பெய்ஜிங் உடன்படிக்கையில் விவரித்துக் கூறப்பட்டது, முன்பு ஒரு கூட்டு உடைமையாக இருந்த உஸ்சுரி பிரதேசம் (பிறிமோர்சுக்கி நிலப்பரப்பு),, உருசியப் பகுதியாக மாறியது.  
தூரக் கிழக்கு பிரதேசத்தை கபரோவ்ஸ்க் மற்றும் பிறிமோர்சுக்கி நிலப்பரப்பு என இரண்டாக பிரிந்த போது நவீன கபரோவ்ஸ்க் பிரதேசம், 1938 அக்டோபர் 20 இல் நிறுவப்பட்டது.
# கபரோவ்ஸ்க் பிரதேசம்

## பொருளாதாரம்

கபரோவ்ஸ்க் பிரதேசம் உருசியாவின் தூரக்கிழக்குப் பகுதியில் தொழில் வளமிக்கப் பகுதியாக உள்ளது, துரக்கிழக்கு பொருளாதார மண்டலத்தின் மொத்த தொழில்துறை உற்பத்தியில் இப்பிராந்தியம் 30% நிறைவு செய்கிறது. இயந்திர கட்டுமான தொழிலில் பெரிய அளவிலாக வானூர்தி மற்றும் கப்பல் கட்டும் நிறுவனங்கள் இராணுவ தொழில்துறை வளாகங்களைக் கொண்டுள்ளன. கொம்சோமோல்ஸ்க்-ஆன்-அமுர் வானூர்தி தயாரிப்பு அமைப்பு என்பது தற்போதைய காலகட்டத்தில் பிராந்தியத்தின் வெற்றிகரமான தொழில் நிறுவனமாகவும், சில ஆண்டுகளாக பிராந்தியத்தில் பெருமளவில் வருமானம் ஈட்டக்கூடியதாகவும் உள்ளது. மொத்த மக்கள் தொகையில் உருசியர்கள் 61.8% பேர், உக்ரைனியர் 2.1% பேர், நனைசர் 0.8% பேர், டாட்ரர் 0.6% பேர், கொரியர்கள் 10.6% பேர், சீனர்கள் 8.8% பேர், மங்கோலியர் 11% பேர், பெலருசியர் 0.4% ஆவர். 55,038 பேர் நிர்வாகத் தரவுகளில் தங்களது இனத்தைப் பற்றி தெரிவிக்கவில்லை.  
இவை அல்லாமல் கூடுதலாக பிராந்தியத்தில் பழங்குடி குழுக்கள் உள்ளன வடபகுதியில் இவன்க்ஸ் மற்றும் இவன்ஸ் ஆகிய பழங்குடியினரும், கீழ் அமுர் ஆற்றுப் பகுதியில் நிவிக்ஸ் என்னும் பழங்குடி மீன்பிடி மக்கள் ஒரு தனிமைப்பட்ட மொழி பேசுகின்றனர், இவர்கள் அமுர் ஆற்றின் வடிநிலப் பகுதியைச் சுற்றி வாழ்கின்றனர். இப்பகுதியின் சிறிய பழங்குடி குழுக்களான நிகிடால்ஸ் (567), ஒரோசிஸ் (686), உத்தேகி (1,657), டாஜ் மக்கள் (3) வாழ்வதாக 2002 ஆண்டு மக்கள்தொகை கணக்கெடுப்பின்படி தெரிகிறது.  
- பிறப்புகள் (2009): 17,573 (1000 க்கு12.5 )
- இறப்புகள் (2009): 19,115 (1000 க்கு13.6 )
- நகரத்தில் பிறப்பு (2009): 13,612 (1000 க்கு12.1 )
- ஊரகத்தில் பிறப்பு (2009): 3,961 (1000 க்கு 14.5 )
- நகரத்தில் இறப்பு (2009): 15,472 (1000 க்கு 13.7)
- ஊரகத்தில் இறப்பு (2009): 3,643 (1000 க்கு13.3 )  
2008 ஆண்டு பிறப்பு விகிதம் 2007 ஆண்டை விட 5.2% கூடுதல் ஆகும், மேலும் இறப்பு விகிதம் 1.4% குறைவு. 2007 ஆண்டு பதிவு செய்யப்பட்ட பிறப்பு விகிதம் 1000 பேருக்கு 11.6 ( நகரப் பகுதியில் 11.1, மற்றும் ஊரகப் பகுதியில் 13.8) . 2007 ஆண்டு இறப்பு விகிதம் 1000 பேருக்கு 14.2 (நகரப் பகுதியில்14.3, ஊரகப் பகுதியில் 14.0). கபரோவ்ஸ்க் பிரதேச கிராம்ப் பகுதிகளில் நேர்மறையான இயற்கையான மக்கள் தொகை வளர்ச்சி 2008 ஆம் ஆண்டில் ஏற்பட்டது (கடந்த 16 ஆண்டுகளில் முதல் முறையாக).
; 2012 ஆண்டு முதன்மைப் புள்ளிவிவரங்கள்
- பிறப்புகள்: 18 324 (1000 பேருக்கு 13.6 )
- இறப்புகள்: 18 169 (1000 பேருக்கு 13.5 )  
;மொத்த கருத்தரிப்பு விகிதம்: 2009 - 1.59 | 2010 - 1.56 | 2011 - 1.57 | 2012 - 1.70 | 2013 - 1.74 | 2014 - 1.79 | 2015 - 1.86(e)
# கபரோவ்ஸ்க் பிரதேசம்

## பொருளாதாரம்

### சமயம்

2012 ஆண்டைய அதிகாரப்பூர்வ கணக்கெடுப்பின்படி, இப்பிரதேசத்தில் 26.2% பேர் உருசிய மரபுவழி திருச்சபையினர், 4% பேர் திருச்சபை சாராத கிறித்தவர், 1% பேர் கிழக்கு மரபுவழி கிருத்தவர் அல்லது கிழக்கு மரபுவழி திருச்சபையை மட்டும் ஏற்பவர்கள் பிற திருச்சபையைகளை ஏற்காதவர்கள், 1% பேர் இசுலாமியர். மக்கள் தொகையில், 28% மத நம்பிக்கை அற்றவர்கள், 23% பேர் நாத்திகர், 16.8% பேர் தங்கள் தங்கள் சமயம் குறித்த கேள்விக்கு பதிலளிக்கவில்லை.
# இயல்நிலை அணி

கணிதத்தில் ஒரு சதுர அணியையும் அதன் இணையிய இடமாற்று அணியையும் பெருக்குதல் பரிமாற்றுத்தன்மை உடையதானால் அச்சதுர அணி **இயல்நிலை அணி** (normal matrix) எனப்படும்.
:சதுர அணி ஒரு இயல்நிலை அணி எனில்:
::<math>A^*A=AA^*</math>, என்பது இன் இணையிய இடமாற்று அணி.  
மெய்யெண் உறுப்புகளுடைய ஒரு சதுர அணியின் ஒவ்வொரு உறுப்பின் இணையிய எண்ணும் அதே உறுப்பாக இருக்குமென்பதால் அச்சதுர அணியும் அதன் இடமாற்று அணியும் ஒன்றாக இருக்கும். எனவே மெய்யெண் உறுப்புகள் கொண்ட சதுர அணிகள் எல்லாம் இயல்நிலையானவை.
:மெய்யெண் உறுப்புகள் கொண்ட சதுர அணி எனில்:
::
::எனவே என்பது உண்மையாகும். அதாவது ஒரு இயல்நிலை அணி.
# இயல்நிலை அணி

## சிறப்பு வகைகள்

சிக்கலெண் அணிகளில் அனைத்து அலகுநிலை அணிகள், ஹெர்மைட் அணிகள், எதிர்-ஹெர்மைட் அணிகள்]] ஆகியவை இயல்நிலையானவை. மெய்யெண் அணிகளில் செங்குத்து அணிகள், சமச்சீர் அணிகள் எதிர் சமச்சீர் அணி ஆகியவை இயல்நிலை அணிகள். எனினும் எல்லா இயல்நிலை அணிகளும் அலகுநிலை அணிகளாகவோ அல்லது ஹெர்மைட் அணிகளாகவோ இருக்காது.  
:எடுத்துக்காட்டு:  
:<math>A = \begin{pmatrix} 1 & 1 & 0 \\ 0 & 1 & 1 \\ 1 & 0 & 1 \end{pmatrix}</math>
:<math>AA^* = \begin{pmatrix} 2 & 1 & 1 \\ 1 & 2 & 1 \\ 1 & 1 & 2 \end{pmatrix} = A^*A.</math>  
எனவே இது ஒரு இயல்நிலை அணி. ஆனால் அது அலகுநிலை அணியோ அல்லது ஹெர்மைட்/எதிர் ஹெர்மைட் அணியோ கிடையாது.
# இயல்நிலை அணி

## விளைவுகள்

- ஒரு இயல்நிலை முக்கோண அணியானது மூலைவிட்ட அணியாக இருக்கும்.  
- என்பதை நிறைவு செய்யும் மூலைவிட்ட அணி மற்றும் அலகுநிலை அணி ஆகியவை இருந்தால், இருந்தால் மட்டுமே, ஒரு இயல்நிலை அணியாக இருக்கும்.  
- ஒரு இயல்நிலை அணியின் ஐகென் மதிப்புகள் எல்லாம் மெய்யெண்களாக இருந்தால், இருந்தால் மட்டுமே அந்த இயல்நிலை அணி ஒரு ஹெர்மைட் அணியாக இருக்கும்.  
- பொதுவாக இரு இயல்நிலை அணிகளின் கூட்டல் அணியும் பெருக்குத்தொகை அணியும் இயல்நிலை அணிகளாக இருக்காது. எனினும் கீழ்வருமாறும் அமையும்:  
, இரண்டும் இயல்நிலை அணிகளாகவும் ஆகவும் இருந்தால்
: , இரண்டும் இயல்நிலை அணிகளாக இருக்கும்.
: , இரண்டும் மூலைவிட்ட அணிகளாக இருக்கும் வகையில் எனும் ஒரு அலகுநிலை அணி இருக்கும்.
# பத்ராவதி (மகாராஷ்டிரம்)

இந்திய மாநிலமான மகாராட்டிராவின் சந்திரப்பூர் மாவட்டத்தில் உள்ள **பத்ராவதி** (Bhadravati) (முந்தைய பெயர் பந்தக்) (*Bhandak*), நகரம் நகராட்சி மன்றமும், பத்ராவதி வருவாய் வட்டத்தின் நிர்வாகத் தலைமையிடமும் கொண்டுள்ளது.  
சந்திராப்பூர் மாவட்ட நிர்வாகத் தலைமையிடம் சந்திரப்பூர் நகரத்திலிருந்து 26 கிலோ மீட்டர் தொலைவில் அமைந்த பத்ராவதியில் வெடிமருந்து தொழிற்சாலையும், இரும்புச் சுரங்கங்களும் அமைந்துள்ளது.
# பத்ராவதி (மகாராஷ்டிரம்)

## போக்குவரத்து வசதிகள்

சந்திரப்பூர் – நாக்பூர் நெடுஞ்சாலையில் அமைந்த பத்ராவதி நகரம் பேருந்துகளால் மாநிலத்தின் மற்ற நகரங்களுடன் இணைக்கப்பட்டுள்ளது. ஐந்து நடைமேடைகள் கொண்ட பத்ராவதி நகரத்தின் பந்தக் தொடருந்து நிலையம் நாட்டின் முக்கிய நகரங்களை இணைக்கிறது.
# பத்ராவதி (மகாராஷ்டிரம்)

## மக்கள் தொகையியல்

2011ஆம் ஆண்டு மக்கள் தொகை கணக்கெடுப்பின் படி, பத்ராவதி நகரத்தின் மொத்த மக்கள் தொகை 60,565 ஆகும். மொத்த மக்கள் தொகையில் 31,451 ஆண்களும், 29,114 பெண்களும் உள்ளனர். பாலின விகிதம் ஆயிரம் ஆண்களுக்கு 926 பெண்கள் உள்ளனர். எழுத்தறிவு விகிதம் 89.26% ஆகும். ஆறு வயதிற்குட்பட்ட குழந்தைகள் மொத்த மக்கள் தொகையில் 10.26% ஆக உள்ளனர்.
# பத்ராவதி (மகாராஷ்டிரம்)

## ஆன்மிகத் தலங்கள்

சமணசமயத் தீர்த்தங்கரரான பார்சுவநாதரின் பழமையான கோயில் உள்ளது.
# பத்ராவதி (மகாராஷ்டிரம்)

## இதனையும் காண்க

- பத்ராவதி (கர்நாடகம்)
# தருமபுரி கோட்டை

**தருமபுரி கோட்டை** என்பது தமிழ்நாட்டின், தருமபுரி மாவட்டம், தருமபுரியில் இருந்த ஒரு கோட்டையாகும். இக்கோட்டைக்குள் இருந்ததால் பரவாசுதேவப் பெருமாள், மல்லிகார்சுனர், காமாட்சியம்மன் கோயில்கள் மூன்றும் கோட்டைக் கோயில்கள் என தற்போதும் அழைக்கப்படுகின்றன.
# தருமபுரி கோட்டை

## வரலாறு

தருமபுரியில் இந்தக் கோட்டையை 16 ஆம் நூற்றாண்டின் இறுதியில் இப்பகுதியை ஆண்ட ஜெகதேவிராயர் கட்டியதாகக் கருதப்படுகிறது. 17 ஆம் நூற்றாண்டில் இக்கோட்டை பீசாபூர் சுல்தான்களின் வசம் சென்றது. கி.பி 1652 இல் மைசூர் மன்னர் கண்டீவர நரச உடையாரால் சுல்தான்களிடமிருந்து கோட்டை கைப்பற்றப்பட்டது. அவரிடமிருந்து கைப்பற்றப்பட்ட இக்கோட்டையை கி.பி.1688 இல் சிக்கதேவ ராச உடையாரால் மீண்டும் மைசூர் வசம் கைப்பற்றப்பட்டது. அதன் பிறகு தொடர்ந்து மைசூர் உடையார்களின் வசமே இக்கோட்டை இருந்து வந்தது. ஐதர் அலி, திப்பு சுல்தான் காலத்தில் நடந்த போர்களினால் இக்கோட்டை சீரழிந்தது.  
தருமபுரியில் கிழக்கிந்தியக் கம்பெனி ஆட்சியின்போது ஏற்பட்ட பெரும் பஞ்சத்தின்போது பாதிக்கப்பட்டவர்களின் துன்பத்தை போக்கும்விதமாக அவர்களைக் கொண்டு இடிபாடுகளுடன் காணப்பட்ட இந்தக் கோட்டையை இடித்து தரைமட்டமாக்கி கோட்டை இருந்த சுவடே இல்லாமல் செய்தனர்.
# எல்லோரும் வாழவேண்டும்

***எல்லோரும் வாழவேண்டும்*** ஒரு இந்திய தமிழ்த் திரைப்படமாகும். ஜி. விஸ்வநாதன் இயக்கத்தில் கே. பாலாஜி, மாலினி ஆகியோர் முக்கிய பாத்திரங்களில் நடித்த இத்திரைப்படம் 1962 ஆம் ஆண்டு வெளியானது. கன்னட திரையுலகின் இரட்டையர்களான ராஜன்-நாகேந்திரா இசையமைத்தார்கள்.
# எல்லோரும் வாழவேண்டும்

## நடிகர்கள்

- கே. பாலாஜி
- எம். ஆர். ராதா (கௌரவ நடிகர்)
- குலதெய்வம் ராஜகோபால்
- எஸ். ஏ. அசோகன்
- புளிமூட்டை ராமசாமி
- வி. எம். ஏழுமலை
- சாய்ராம்
- எஸ். கே. ராம்ராஜ்
- ஆர். எம். சேதுபதி
- கே. கண்ணன்
- நாகேஷ்
- ஏ. பி. எஸ். மணி
- மாலினி
- டி. கே. ராஜேஸ்வரி
- கே. வி. சாந்தி
- ரேணுகாதேவி
- *ஜூபிடர்* ரத்னம்
- லலிதா
- நடனம் - எகித்திய நடன மங்கை *லைலா*
# எல்லோரும் வாழவேண்டும்

## தயாரிப்புக் குழு

- இயக்கம்: ஜி. விஸ்வநாதன்
- திரைக்கதை, வசனம்: ரவீந்தர்
- ஒளிப்பதிவு: ஜே. ஜி. விஜயம்
- ஒலிப்பதிவு: டி. எஸ். ரெங்கசாமி
- நடனப்பயிற்சி: சின்னிலால், சம்பத்
- தயாரிப்பு நிறுவனம்: எஸ். ஆர். எஸ். பிக்சர்ஸ்
- கலையகம்: மெஜஸ்டிக்
# எல்லோரும் வாழவேண்டும்

## பாடல்கள்

திரைப்படத்துக்கு இசையமைத்தவர்கள் இரட்டையர்கள் ராஜன்-நாகேந்திரா. பாடல்களை இயற்றியோர்: வில்லிபுத்தன், முத்துக்கூத்தன். பின்னணி பாடியவர்கள்: சி. எஸ். ஜெயராமன், சீர்காழி கோவிந்தராஜன், ஏ. எம். ராஜா, ஜிக்கி, எஸ். ஜானகி, மோகனா ஆகியோர்.
| வரிசை
எண் | பாடல் | பாடியவர்/கள் | பாடலாசிரியர் | கால அளவு (நி:செ) |
| --- | --- | --- | --- | --- |
| 1 | *விசித்திரமே மனிதன் சரித்திரமே* | சி. எஸ். ஜெயராமன் | வில்லிபுத்தன் |  |
| 2 | *பொண்ணு பொண்ணு பொண்ணு* | எஸ். ஜானகி | முத்துக்கூத்தன் |  |
| 3 | *வான் முகத்தில் .. நல்ல தமிழ் விளக்கே* | ஏ. எம். ராஜா & ஜிக்கி | வில்லிபுத்தன் |  |
| 4 | *அந்தி சாயும் வேளை* | ஜிக்கி | வில்லிபுத்தன் |  |
| 5 | *ஆரம்பமே இனிக்கும்* | சி. எஸ். ஜெயராமன் & மோகனா | வில்லிபுத்தன் |  |
| 6 | *விடியும் வரை காத்திருப்பேன்* | சீர்காழி கோவிந்தராஜன் | வில்லிபுத்தன் | } |
# நாப்திரான் இடைவணிகம்

**நாப்திரான் இடைவணிக நிறுவனம்** *(Naftiran Intertrade Company Sàrl)* சுவிட்சர்லாந்தைச் சார்ந்த தேசிய ஈரான் எண்ணெய் நிறுவனம் ஆகும். (தே.ஈ.எ.நி). இந்நிறுவனம் எண்ணெய் மற்றும் எரிவாயுத் துறையில் ஒரு பொது ஒப்பந்ததாரராகச் செயல்படுகிறது. ஈரானின் பெட்ரோல் இறக்குமதிகள் பெரும்பாலானவற்றை இந்நிறுவனமே வாங்குகிறது . ஈரானின் எரிசக்தித் துறையில், தேசிய இடைவணிக நிறுவனம் (தே.இ.நி) முக்கியப் பங்கு வகிக்கிறது .
# நாப்திரான் இடைவணிகம்

## வரலாறு

நாப்திரான் வர்த்தக சேவைநிறுவனம், பிரித்தானியாவின் யேர்சி தீவில் 1991 ஆம் ஆண்டு நிறுவப்பட்டது.
கச்சா எண்ணெய் மற்றும் அது சார்ந்த பொருட்களை வர்த்தகம் செய்வது இந்நிறுவனத்தின் நோக்கமாகும்.
அத்துடன் எண்ணெய் மற்றும் எரிவாயு திட்டங்களில் முதலீடு செய்வதற்கான போட்டியிடும் வாய்ப்பை உருவாக்குவதும், உலகளவிலான ஆற்றல் பாதுகாப்பில் ஒரு முக்கியமான பங்காற்றுவதும் இந்நிறுவனத்தின் தொடங்கப்பட்டதற்கான நோக்கங்களாக இருந்தன.  
2003 ஆம் ஆண்டில் தேசிய இடைவணிக நிறுவனத்தின் மேலாளர்கள் குழு சுவிட்சர்லாந்தின் லோசான் நகரில் ஒரு முடிவை எடுத்தது .
# நாப்திரான் இடைவணிகம்

## வருவாய்

2005 ஆம் ஆண்டு முதல் 2008 வரையிலான காலத்தில் தேசிய இடைவணிக நிறுவனத்தின் வருவாய் 50 சதவீதம் உயர்ந்தது. அதாவது 14.7 பில்லியன் டாலர்களில் இருந்து 21.9 பில்லியன் டாலர்களாக உயர்வு கண்டது. அதேவேளையில் நிகர வருமானமும் 129 மில்லியன் டாலர்களிலிருந்து 134 மில்லியன் டாலர்களை எட்டியது ஆகும். சா டெனிசு அமெரிக்காவின் அங்கீகரிப்புக்கு உட்பட்டதல்ல.
2010 ஆண்டில் பிரித்தானிய பெட்ரோலிய நிறுவனத்தில் தேசிய இடைவணிக நிறுவனம் 24,683,858 பங்குகளுக்கு உரிமையாளராக உள்ளது. இதன் மதிப்பு தோராயமாக 775 மில்லியன் டாலர்கள் ஆகும்
# ராணிகோட் கோட்டை

**ராணிகோட் கோட்டை** (*Ranikot Fort*) என்பது பாக்கித்தானின் சிந்துப் பிரதேசத்தில் ஜம்சாரோ மாவட்டத்தில், சான் பிரதேசத்திற்கு அண்மையில் அமைந்துள்ள ஒரு வரலாற்றுச் சிறப்பு மிக்க கோட்டை ஆகும். இது **சிந்துவின் பெரும் சுவர்** எனவும் சிறப்பாக அழைக்கப்படுகின்றது. அத்துடன் உலகில் காணப்படும் மிகப்பெரிய கோட்டடைகளில் இதுவும் ஒன்றென வரலாற்று ஆய்வாளர்கள் குறிப்பிடுகின்றனர். இதன் சுற்றளவு அண்ணளவாக ருபத்து ஆறு கிலோமீற்றர்கள் ஆகும். இக்கோட்டையானது சீனப் பெருஞ்வ சுருடன் ஒப்பிட்டுப் பார்க்கப்படுகின்றது. 1993 ஆம் ஆண்டில் பாக்கிஸ்தான் நாட்டின் கல்வி அமைச்சினால் உலகப் பாரம்பரியக் களமாக பிரகடனப் படுத்துவதற்காக யுனெஸ்கோ அமைப்பிற்குப் பரிந்துரைக்கப்பட்டது. 1975 ஆம் ஆண்டின் சட்ட திட்டங்களிற்கு அமைவாக அப்போதைய அரசாங்கம்ம் இக்கோட்டையை வரலாற்றுத் தளமாக பிரகடனம் செய்து வைத்தது.
# ராணிகோட் கோட்டை

## அமைவிடம்

இக்கோட்டையானது ஐதரபாத்தின் வட தேசிய நெடுஞ்சாலையில் இருந்து 90 கிலோமீற்றர்கள் தொலைவில் அமைந்துள்ளது. அத்துடன் கராச்சியில் இருந்து சன் பிரத்ஜேசத்திற்கு வருவதற்கு வெறுமனே ஒரு மணித்தியால நேரம் போதுமானது. அத்துடன் இச்சான் நகரத்தில் இருந்து கிளைப் பாதைகளினூடாக 21 கிலோ மீற்றர் தொலைவில் செல்கின்ற போது ரனிகொட் கோட்டையின் கிழக்குத் திசையில் அமைந்துள்ள நுழைவாயிலை அடையலாம்.
# ராணிகோட் கோட்டை

## வரலாறு

இக்கோட்டை கட்டப்பட்டதற்கான காரணம இன்னமும் கண்டு அறியப்படவில்லை. எனினும் இக்கோட்டையானது சசானியர்கள், சைத்திஒயர்கள், பார்த்தியர்கள் அல்லது கிரேக்கப் பக்றேரியர்களின் ஆட்சிக் காலப்பகுதியிலேயே கட்டப்பட்டன என வரலாற்று ஆய்வாளர்கள் குறிப்பிடுகின்றனர். இருப்பினும் தொல்பொருள் ஆடய்வாளர்களது முடிவுகளுக்கு அமைவாக இகோட்டை கி.பி. 17 ஆம் நூற்றாண்டிலேயே கட்டப்பட்டது எனக் கூறப்படுகின்றது. அத்துடன் சிந்துப் பிரதேசத்தில் காணப்படும் தொல்பொருள் ஆய்வாளர்கள் இக்கோட்டை 1812 ஆம் ஆண்டிலே 1.2 மில்லியன் பாக்கிஸ்தானிய ரூபாய் செலவில் தல்பூர்கள் எனபவர்களால் கட்டப்பட்டது எனக் குறிப்பிடுகின்றனர். சிந்துவின் அமீர்கள் ஆட்சி நடந்த போது பிரித்தானியப் பேரரசு காலனித்துவ செயற்பாடுகளில் ஈடுபட்டு வந்தது. அந்த வகையில் பாக்கிஸ்தானின் சிந்துப்பிரதேசத்தில் பல யுத்த நடவடிக்கைகளில் பிரித்தானியப் பேரரசு ஈடுபட்டு வந்தது. அக்காலப்பகுதியில் சிந்துவினை அமீர்ஜ்கள் ஆட்சி செய்து வந்தனர். அவர்களின் இறுதிக் கட்ட யுத்தங்களின் போது இக்கோட்டையை பயன்படுத்தியதுடன் அவர்களது தலைநகரமாகவும் இக்கோட்டையும் இதனைச் சூழ்ந்து காணப்பட்ட நகரப் பிரதேசமும் விளங்கின. இகோட்டையின் கிழக்கு நுழைவாயிலில் மேற்கொள்ளப்பட்ட தொல்பொருள் அய்வானது இக்கோட்டை 18 தொடக்கம் 19 ஆம் நூற்றாண்டுக்கு இடைப்பட்ட காலப்பகுதியிலேயே கட்டப்பட்ட எனும் நிரூபணமான முடிவினைத் தந்தது.
# கிராஸ்னயார்ஸ்க் பிரதேசம்

## நிலவியல்

இந்தக் கிராய் சைபீரியாவின் மையத்தில் அமைந்துள்ளது. மேலும் இது சைபீரிய கூட்டமைப்பு மாவட்டத்தின் பரப்பளவில் பாதியைக் கொண்டுள்ளது. மேலும் இது தெற்கில் சயான் மலைகளில் இருந்து யெனிசில் ஆற்றின் ஊடாக வடக்கில் தமையூர் தீபகற்பம்வரை 3,000 கி. மீ; இதன் எல்லைகளாக (கடிகாரச் சுற்றில்) சகா குடியரசு, இர்கூத்சுக் மாகாணம், துவா குடியரசு, அக்காசியா, கெமராவோ மாகாணம், தோம்சுக் மாகாணம், தியூமென் மாகாணம் ஆகியவையும், வடக்கில் ஆர்டிக் பெருங்கடலின் கரா கடல் மற்றும் லாப்டிவ் கடல் ஆகியன உள்ளன.  
இந்தக் கிராய் ஆர்க்டிக் பெருங்கடல் படுக்கையில் உள்ளது; கிராய் பகுதியில் மிகுதியான எண்ணிக்கையிலான ஆறுகள் வழிந்தோடுகின்றன. இதில் முதன்மையான ஆறுகள் எனிசி மற்றும் அதன் துணை ஆறுகளாகும் (தெற்கிலிருந்து வடக்காக).  
இங்கு ஆயிரக் கணக்கான ஏரிகள் உள்ளன. பிராந்தியத்தில் உள்ள ஏரிகளிலும் ஆறுகளிலும் மீன்வளம் மிகுந்து காணப்படுகிறன.  
இந்த பகுதியின் காலநிலை ஆண்டு வெப்பநிலையில் கடுமையான வேறுபாடுகளைக் கொண்டதாக பிராந்தியத்தின் பெரும்பாலான மக்கள் நடு மற்றும் தெற்குப் பகுதிகளிலேயே மிகுதியாக வாழ்கின்றனர். இங்கு நீண்ட குளிர் மற்றும் குறுகிய கோடைக் காலம் நிலவுகிறது. க்ராஸ்நாயர்ஸ்க் பிரதேசத்தில் மூன்று காலநிலை வட்டாரங்கள் உள்ளன, வட பகுதியில், குறைந்தது 40 நாட்களுக்கு 10 ° செ (50 ° பா) வரை மிகுதியான வெப்ப நிலை இருக்கும். தெற்கில் 110-120 நாட்கள் இவ்வெப்ப நிலை உள்ளது.  
சனவரி மாத சராசரி வெப்பநிலை வடக்கில் வரையிலும், தெற்கில் வரை இருக்கும். சூலை மாத சராசரி வெப்பநிலை வடக்கில் வரையிலும், தெற்கில் வரையிலும் இருக்கும். ஆண்டு சராசரி மழையளவு (up to சயான் மலையடிவாரத்தில் ). பிராந்தியத்தின் மையப் பகுதியில் நவம்பர் துவக்கத்திலிருந்து மார்ச் இறுதிவரை பனிப்பொழிவு நிலவும். சயான் மலை முகடுகளில் 2,400 –2,600 மீ உயரத்திலும் மற்றும் புடோரானா பீடபூமி பகுதியின் 1,000–1,300 மீ வரை உயரமான பகுதிகளில் பனி நிரந்தரமாக முடியபடி இருக்கும்.  
பிராந்தியத்தின் உயரமான பகுதியாக கிழக்கு சயான் மலைகளில் உள்ள கிராண்டியோசினி முகடு ஆகும்.
# கிராஸ்னயார்ஸ்க் பிரதேசம்

## வரலாறு

தொல்லியல் ஆய்வுகளின் மூலம் இப்பகுதியில் கி.மு.40,000 காலகட்டத்தில் மனிதர்கள் குடியேறியதாக அறியப்படுகிறது. சித்தியர்களின் கி.மு 7 ஆம் நூற்றாண்டு கால கல்லறை - நினைவுச் சின்னங்கள் க்ராஸ்நாயர்ஸ்க் பிரதேசத்தில் கிடைத்துள்ளன. இவை யூரேசியாவின் பழங்கால சின்னங்களில் ஒன்றாகும்.  
இப்பகுதியில் உருசிய குடியேற்றமானது (பெரும்பாலும் கோசாக்குகள்) 17 ஆம் நூற்றாண்டில் துவங்கியது. டிரான்ஸ் சைபீரியன் ரயில்பாதை கட்டுமானத்துக்குப் பிறகு குடியேற்றம் அதிகரித்தது.
# கிராஸ்னயார்ஸ்க் பிரதேசம்

## பொருளாதாரம்

பிராந்தியத்தில் 95% மேற்பட்ட நகரங்கள், பெரும்பாலான தொழிற்சாலைகள், மக்கள், மற்றும் வேளாண் சார்ந்த தொழில்கள் என அனைத்தும் தெற்கு பிரதேசத்தில் இயங்கி வருகின்றன.
# கிராஸ்னயார்ஸ்க் பிரதேசம்

## பொருளாதாரம்

### இயற்கை வளம்

இந்த கிராய் உருசிய பிராந்தியங்களில் மிகுதியான இயற்கை வளம் மொண்டதாக உள்ளது. நாட்டின் என்பது விழுக்காடு நிக்கல், 75% கோபால்ட், 70% செம்பு, 16% நிலக்கரி, 10% தங்கம் ஆகியவற்றை கொண்டதாக உள்ளது. இப்பிராந்தியம் நாட்டின் மர மூலப் பொருட்களில் 20% ஐ உற்பத்தி செய்கிறது. உருசியாவின் 95% பிளாட்டின வளம் இப்பிராந்தியத்தில் குவிந்துள்ளது.
# கிராஸ்னயார்ஸ்க் பிரதேசம்

## மக்கள் வகைப்பாடு

**மக்கள் தொகை** (முன்னாள் தைமைர் சுயாட்சி மாகாணம் மற்றும் இவின்க் சுயாட்சி மாகாணம் உட்பட ): <span>2,828,187(2010 கணக்கெடுப்பு)</span>  
*இனக்குழுக்கள்*: இப்பிரதேசத்தின் பெரிய இனக்குழு உருசியர்கள் ஆவர், மற்றும் முன்னாள் சோவியத் ஒன்றியத்தைச் சேர்ந்த பிற இன மக்களும் உள்ளனர். சைபீரிய மக்கள் மொத்த மக்கள் தொகையில் 1% பேர் உள்ளனர்.  
2010 மக்கள் கணக்கெடுப்பின்படி பின்வருமாறு இனக் குழுக்களின் விகிதம்:
- உருசியர்: 91.3%
- உக்ரைனியர்: 1.4%
- டாடரஸ்: 1.3%
- செர்மானியர்: 0.8%
- அசீரியர்i: 0.6%
- பெலோருசியர்: 0.4%
- சுவாஷ்: 0.4%
- பிறர்: 2.5%
- 100,621 பேர் மக்கள் தொகை பதிவேடுகளில் தங்கள் இனம் குறித்து குறிப்பிடவில்லை.
- பிறப்பு (சவனரி-ஆகத்து 2009): 25,520 (1000 பேருக்கு 13.3 )
- இறப்பு (சனவரி-ஆகத்து 2009): 25,183 (1000 பேருக்கு 13.1 )
2009 ஆகத்து கணக்கெடுப்பில் கிராஸ்னயார்ஸ்க் பிராந்தியத்தில் 16 ஆண்டுகளில் முதல் முறையாக மக்கள் தொகையில் இயற்கையான வளர்ச்சியை பதிவு செய்துள்ளது.  
**மொத்த கருத்தரிப்பு விகிதம்:**
2003 - 1,35 | 2004 - 1,35 | 2005 - 1,31 | 2006 - 1,33 | 2007 - 1,44 | 2008 - 1,55 | 2009 - 1,61 | 2010 - 1,64 | 2011 - 1,64 | 2012 - 1,75 | 2013 - 1,78 | 2014 - 1,81 | 2015 - 1,83(e)
; 2012 முக்கிய புள்ளி விவரங்கள்
- பிறப்பு: 41 098 (1000 பேருக்கு14.5)
- இறப்பு: 36 726 (1000 பேருக்கு 12.9 )
- மொத்த கருத்தரிப்பு விகிதம்: 1.75
# கிராஸ்னயார்ஸ்க் பிரதேசம்

## மக்கள் வகைப்பாடு

### சமயம்

2012 ஆண்டைய அதிகாரப்பூர்வ கணக்கெடுப்பின்படி, மக்கள் தொகையில் 29.6% பேர் உருசிய மரபுவழித் திருச்சபையினர், 5% பேர் நான்டிமோனோமின்னோடினல் திருச்சபையினர் (புரோட்டஸ்டண்ட் திருச்சபையைத் தவிர்த்து), 2% கிழக்கு மரபுவழி கிருத்தவர்கள், அல்லது வேறு திருச்சபைகளில் நம்பிக்கை அற்றவர்கள் ( உருசியர் அல்லாதவர்கள்) 1.5% பேர் முஸ்லிம், 1% பேர் ஸ்லாவிக் நாட்டுப்புற சமயத்தவர்கள், 10.9% பேர் சமயம் குறித்த கேள்விக்கு பதிலளிக்காதவர்கள், 35% சமய நம்பிக்கை அற்றவர்கள் 15% பேர் நாத்திகர்.
# மாலினி (நடிகை)

திரைப்படத்தில் மாலினியின் தோற்றம்]]
**மாலினி** ஒரு தென்னிந்திய தமிழ் திரைப்பட நடிகையாவார். 1958 முதல் 1962 வரை ஒரு சில படங்களில் மட்டுமே நடித்துள்ளார். ஆயினும், சிவாஜி கணேசன், எம். ஜி. ஆர்., எஸ். எஸ். ராஜேந்திரன், கே. பாலாஜி போன்ற புகழ் மிக்க நடிகர்களுடன் இணைந்து கதாநாயகியாக நடித்துள்ளார்.
# மாலினி (நடிகை)

## நடித்த திரைப்படங்கள்

| வரிசை
எண் | திரைப்படம் | இணை | கதாபாத்திரம் | வெளியான நாள் |
| --- | --- | --- | --- | --- |
| 1 | சபாஷ் மீனா | சிவாஜி கணேசன் | மீனா | 03.09.1958 |
| 2 | தலை கொடுத்தான் தம்பி | எஸ். எஸ். ராஜேந்திரன் | 07.08.1959 |  |
| 3 | அவள் யார் | டி. ஆர். ராமச்சந்திரன் | ஆஷா | 30.10.1959 |
| 4 | அழகர்மலை கள்வன் | கே. பாலாஜி | சாந்தா | 04.12.1959 |
| 5 | உத்தமி பெற்ற ரத்தினம் | கே. பாலாஜி | மாலா | 27.11.1959 |
| 6 | ஒன்று பட்டால் உண்டு வாழ்வு | ஆர். முத்துராமன் | 15.07.1960 |  |
| 7 | சபாஷ் மாப்பிள்ளை | எம். ஜி. ராமச்சந்திரன் | 14.07.1961 |  |
| 8 | எல்லோரும் வாழவேண்டும் | கே. பாலாஜி | மீனா | 14.04.1962 |
| 9 | அழகு நிலா | கல்யாண் குமார் | 1962 | } |
# மாலினி (நடிகை)

## உசாத்துணைகள்

-
# பரோக்

**பரோக்** (*Baroque*) என்பது கலை வடிவம் ஆகும். இது விறைப்பு, எளிமை, கம்பீரம் ஆகியவற்றை சிலை, ஓவியம், கட்டடக்கலை, இலக்கியம், நடனம், அரங்கு, இசை ஆகியவற்றில் மிகுதியாக, தெளிவாக வெளிப்படுத்த பயன்படுத்தப்பட்டது. இப்பாணி கிட்டத்தட்ட 1600 காலப்பகுதியில் உரோம், இத்தாலி ஆகிய இடங்களில் உருவாகி ஐரோப்பாவின் பல இடங்களில் பரவியது.
# கோதிக் கலை

**கோதிக் கலை** (*Gothic art*) என்பது மத்திய கால கலைப் பாணி ஆகும். இது 12 ஆம் நூற்றாண்டில் பிரான்சில் வளர்ச்சியடைந்தது. இது மேற்கு ஐரோப்பா முழுவதும் பரவியது. 14 ஆம் நூற்றாண்டின் இறுதியில் பன்னாட்டு கோதிக் பாணியான வளர்ந்து, 15 ஆம் நூற்றாண்டு வரை தொடர்ந்தது. சில இடங்களில், குறிப்பாக செருமனியில் 16 ஆம் நூற்றாண்டு வரை தொடர்ந்தது. கோதிக் கால முதன்மை ஊடகமாக சிற்பம், மேற்பரப்பு ஓவியம், வண்ணப்பூச்சு கண்ணாடி, சுதை ஓவியம், ஒளியூட்டப்பட்ட சுவடிகள் ஆகியன காணப்பட்டன.
# கோதிக் கலை

## ஆரம்பம்

கோதிக் கலை பிரான்சின் இல் ட பிரான்சுவில் 12 ஆம் நூற்றாண்டின் ஆரம்பத்தில் புனித டெனிசு கன்னியர் மடக் கோயிலில் ஆரம்பமாகியது. இப்பாணி விரைவாக அதன் மூலமான கட்டடக்கலையில் இருந்து சிலை (சிறிய அளவு முதல் பெரிய அளவு வரை), நெசவுக் கலை, ஓவியத்தின் பல வடிவங்களில் குறிப்பாக சுதை ஓவியம், வண்ணப்பூச்சு கண்ணாடி, ஒளியூட்டப்பட்ட சுவடி, மேற்பரப்பு ஓவியம் ஆகியவற்றில் பரவியது.
# துன்பியல் நாடகம்

**துன்பியல் நாடகம்** (*Tragedy*; , *tragōidia*) என்பது மனித துயரத்தின் அடிப்படையில் அமைந்த, பார்வையாளர்களை ஆர்வமூட்டக்கூடிய ஒரு நாடக வடிவமாகும். இந்த முரண்போலியான எதிர்பார்ப்பை வெறுத்து பல பண்பாடுகள் வளர்ச்சியடைந்து, "துன்பியல்" என்பதை குறிப்பிட்ட நாடக கவிநய பரம்பரியத்திற்குக் குறிப்பிட்டன. மேற்கத்திய நாகரிகத்தில் இது குறிப்பிட்ட முக்கிய பங்காற்றியது. அப்பாரம்பரியம் பலமடங்காகி, நின்று போனது. ஆயினும் பண்பாட்டு அடையாளத்தின் பலமிக்க தாக்கத்தை கொணர இப்பதம் பயன்படுத்தப்படுகின்றது.
# வி. எம். ஏழுமலை

**வி. எம். ஏழுமலை** (*V. M. Ezhumalai*) ஒரு இந்தியத் தமிழ்த் திரைப்பட நகைச்சுவை நடிகர் ஆவார். 1939 ஆம் ஆண்டிலிருந்து 1960 வரை பல படங்களில் நகைச்சுவைப் பாத்திரங்களில் நடித்துள்ளார். தொடக்கத்தில் நாடகங்களில் நடித்து வந்தவர் பின்னர் திரைப்படங்களில் நடித்துப் பிரபலமானார். இவரது உடல் மொழி, வாய் மொழி இரண்டிலும் நகைச்சுவை இருக்கும். தனக்கென ஒரு தனிப்பாணி வகுத்து அதன் படி அங்க சேஷ்டைகளின் மூலம் பார்ப்பவர்களைக் குலுங்கக் குலுங்க சிரிக்க வைப்பார்.  
திரையுலகுக்கு வந்த சிறிது காலம் சேலம் மாடர்ன் தியேட்டர்ஸ் நிறுவனத்தில் மாதச் சம்பளத்தில் நடிகராகப் பணியாற்றினார். அப்போது இவருடன் ஏனைய நகைச்சுவை நடிகர்களான காளி என். ரத்தினம், ஏ. கருணாநிதி போன்றோரும் அந்நிறுவனத்தில் பணியாற்றிக் கொண்டிருந்தார்கள்.
திரைப்படத்தில்
**வி. எம். ஏழுமலை**]]
# வி. எம். ஏழுமலை

## நடித்த திரைப்படங்கள்

| வரிசை
எண் | திரைப்படம் | கதாபாத்திரம் | வெளியான நாள் |
| --- | --- | --- | --- |
| 1 | வள்ளாள மகாராஜா | 1937 |  |
| 2 | சிரிக்காதே | 23.12.1939 |  |
| 3 | ராஜயோகம் | 21.09.1940 |  |
| 4 | தயாளன் | 20.12.1941 |  |
| 5 | நாடகமேடை | 19.04.1942 |  |
| 6 | திவான் பகதூர் | 28.10.1943 |  |
| 7 | பர்மா ராணி | 1945 |  |
| 8 | சண்பகவல்லி | 20.02.1948 |  |
| 9 | காமவல்லி | 20.03.1948 |  |
| 10 | வாழ்க்கை | அசம்பாவிதம் | 22.12.1949 |
| 11 | திகம்பர சாமியார் | சுந்தரம் பிள்ளை | 31.08.1950 |
| 12 | தேவகி | வைத்தியர் | 21.06.1951 |
| 13 | ஜமீன்தார் | 30.08.1952 |  |
| 14 | மதன மோகினி | 14.03.1953 |  |
| 15 | பொன்னி | சொக்கன் | 26.06.1953 |
| 16 | நால்வர் | 05.11.1953 |  |
| 17 | நல்லகாலம் | 19.05.1954 |  |
| 18 | மாங்கல்யம் | 22.05.1954 |  |
| 19 | மலைக்கள்ளன் | சடையன் | 22.07.1954 |
| 20 | கூண்டுக்கிளி | 26.08.1954 |  |
| 21 | மிஸ்ஸியம்மா | பள்ளிக்கூட வாத்தியார், வைத்தியர் | 14.01.1955 |
| 22 | பெண்ணரசி | 07.04.1955 |  |
| 23 | குணசுந்தரி | 02.12.1955 |  |
| 24 | நான் பெற்ற செல்வம் | பொய்யாமொழி | 14.01.1956 |
| 25 | மக்களைப் பெற்ற மகராசி | 22.02.1957 |  |
| 26 | மாயாபஜார் | சின்னமாயா | 27.03.1957 |
| 27 | நல்ல இடத்து சம்பந்தம் | 14.02.1958 |  |
| 28 | கடன் வாங்கி கல்யாணம் | 17.09.1958 |  |
| 29 | அதிசய திருடன் | 12.12.1958 |  |
| 30 | கலைவாணன் | மாரி | 09.04.1959 |
| 31 | எல்லோரும் வாழவேண்டும் | 14.04.1962 | } |  
-
# தாரசு மலைத்தொடர்

**தாரசு மலைகள்** அல்லது **டாரஸ் மலைத்தொடர்** (*ஆங்கிலம்: Taurus Mountains; துருக்கி: Toros Dağları; பண்டைக் கிரேக்கம்: Ὄρη Ταύρου*), ஆசியா, ஐரோப்பா ஆகிய இரு கண்டங்களுக்கு இடையே அமைந்துள்ள தெற்கு துருக்கியில் உள்ள ஒரு சிக்கல் மிகுந்த மலைத்தொடரான இது, மேற்கு ஆசிய தென் துருக்கியின் மத்தியதரைக் கடலோரப் பிளவு பகுதியிலிருந்து, 'அனத்தோலியா' என்று அழைக்கப்படும் அனத்தோலியா பீடபூமியின் தெற்குத் தென்கிழக்கு வரை வியாபித்துள்ளது. மேலும், ஆடாலியா (*Adalia*) வளைகுடாவிலிருந்து, மத்தியதரைக் கடல் எனப்படும் நடுநிலக் கடலில் பாயக்கூடிய, துருக்கியின் மிக நீளமான ஆறான சேகான் ஆற்றின் (*Seyhan River*) வடிநிலம் வரை வளர்ந்துள்ள இம்மலைத் தொடர், வடகிழக்கில் இதன் தொடர்ச்சியாகச் செல்லும் எதிர் மலைத்தொடர் எனப்படும், இந்த மலைத்தொடரில், 11,000 அடிக்கும் மேற்பட்ட உயரமான பல உச்சி முகடுகள் இருக்கின்றன. யுரேசிய அல்பிட் நிலப் பட்டையில் (*Alpide belt in Eurasia*) அமைந்துள்ள டாரஸ் மலைத்தொடர், கிழக்கில் எகிர்திர் ஏரியில் (*Lake Eğirdir*) வளைந்து பரவியுள்ளது. மேலும், மேற்கின் மேல்பகுதியில், புறாத்து ஆறு, மற்றும் தைகிறிசு ஆறு போன்ற ஆறுகள் இம்மலையின் ஊடாக பாய்கிறது.
# தாரசு மலைத்தொடர்

## வரலாறு

### முந்தைய வரலாற்றிலிருந்து, உரோமானிய ஆரம்பகாலம்

பூர்வக் காலத்தில் பொதுவாக காளை (ஆண் மாடு), மற்றும் கிழக்கத்தியப் புயல் போன்ற சின்னங்களை கடவுளாக சித்தரித்து இருந்துள்ளனர், ஆங்கிலத்தில் டாரஸ் (Taurus) என்றால் காளை, ரிசபம் இடபம் எனும் பொருள் படுகிறது எனவே இந்த மலைத்தொடருக்கு இப்பெயர் வந்துள்ளது. மேலும் இம்மலைத் தொடரில், பல இடங்களில் பண்டைய புயல் கடவுளின் கோயில்கள் காணப்படுகிறது. இந்த மலைப்பகுதியில் இடி மின்னலுடன் கூடிய பெய்யும் மழை, புயல் கடவுளான ஆதாத் (*Hadad*) உருவாக்குவதாக நம்பப்படுகிறது. இந்த பெருமழையால் புறாத்து ஆறு, மற்றும் தைகிறிசு ஆறு போன்ற ஆறுகளில் வெள்ளப்பெருக்கு ஏற்பட்டு அதன்மூலம் தங்கள் நிலங்களுக்கு உரங்களைக் கொண்டுவருவதாக பண்டைய சீரியர்கள் (*Syrians*) கருதப்பட்டனர். அங்கு உருவாகும் சூறாவளிகள் அநேகமாக அக்கால கிழக்கத்திய பல்வேறு புயல்-கடவுளர்களே மூலகர்த்தாக்கள் என, தற்காலத்திய அறிஞர்கள் தங்கள் சாத்தியமான வகையில் முந்தைய தோற்றம் உள்ள டாரஸ் மலைகள் இருப்பாதாக கூறுகிறாகள்.
# தாரசு மலைத்தொடர்

## வரலாறு

### பிற்பகுதி உரோமானிய காலத்திலிருந்து தற்போது வரை

முதல் உலகப் போர் நடந்தபோது, டாரசு மலைகள் வழியாக செருமனி மற்றும் துருக்கிய இருப்புப்பாதை அமைப்பில் நேச நாடுகளுடன் ஒரு முக்கிய தொலைநோக்கு இலக்கை நிரூபித்தது. மேலும் இந்த இப்பிராந்தியத்தில் குறிப்பாக, ஒட்டோமான் பேரரசுக்கு எதிரான தாக்குதலை முடிவடைய போர் நிறுத்த உடன்படிக்கை கூட்டாளிகளுக்கிடையில் சரணடைவது பற்றி திட்டமிடப்பட்ட, ஒரு மூலோபாயமுள்ள செயல்திறன்மிக்க கட்டுப்பாட்டின் குறிக்கோளாகக் கொண்டிருப்பதாக குறிப்பிடப்பட்டது.  
தாரசு மலைகளைக் கீழ்க்கண்டவாறு கிழக்கிலிருந்து இருந்து மேற்காக மூன்று தொடராக பிரிக்கப்படுகின்றன.  
1 **மேற்கத்திய டாரஸ்** (பட்டி டோரோஸ்லர், *Batı Toroslar*)
- அக்தக்லர் (*Akdağlar*), பே மலைத்தொடர் (* Bey Mountains*), கட்ரங்சிக் மலை (*Katrancık Mountain*), கெயிக் மலை (* Geyik Mountain*).  
2 **மத்திய டாரஸ்** (ஓர்ட்டா டோரோஸ்லர், *Orta Toroslar*)
- அக்கலி மலைகள் (*Akçalı Mountains*), போல்கர் மலைகள் (*Bolkar Mountains*), எதிர்ப்பு டாரஸ் மலைகள் (*Anti-Taurus Mountains*), அளடக்லர் (*Aladaglar*).
# தாரசு மலைத்தொடர்

## மத்திய டாரஸ்

மத்திய டாரஸ் உள்ள பகுதியில் அநேகமாக மெர்சின் மற்றும் ஆண்தலிய வடகிழக்கு பகுதியை படிமம் மூலம் வரையறுக்கப்பட்டுள்ளது.
# மகரம்

**மகரம்** என்பது இந்து தொன்மவியலின் அடிப்படையில் கடலில் வாழும் மிருகமாகும். இந்த மிருகமானது முன்பாதி முதலை, யானை, மான் போன்ற விலங்குகளின் வடிவங்களையும், பின்பாதி மீனைப் போன்றும் அமையப்பெற்றது. ஆசியா முழுவதும் பல்வேறு வடிவங்களைக் கொண்டதாக மகரம் உள்ளது. இந்து சோதிடத்தில் சுறவ இராசிக்குரியதாகவும், இராசிச் சக்கரத்தில் பத்தாவது ராசியாகவும் உள்ளது.  
இந்துக் கடவுள்களில் கங்கை, வருணன் ஆகியோரின் வாகனமாக இந்த மகரம் அமைந்துள்ளது. இந்துக் கோயில்களில் காவலர்களாகவும், பொக்கிசப் பாதுகாவலர்களாகவும் மகரங்கள் அமைக்கப்படுகின்றன. இந்து சமயக் கோயில்களிலும் பௌத்தக் கோயில்களிலும் மகரங்கள் காணப்படுகின்றன.  
மகரக்குண்டலம் என்பது மகரத்தின் உருவ அமைப்பினைக் கொண்ட காதணியாகும். இந்த மகரக்குண்டலத்தினை மணமகனுக்குப் பரிசாகத் தருகின்ற வழக்கம் பண்டையக் காலத்தில் இருந்துள்ளது. இந்து சமயக் கடவுளான சிவபெருமான் வலதுக் காதில் இந்த மகரக்குண்டலத்தினை அணிந்துள்ளார். திருமால், சூரிய தேவன், சண்டி ஆகியோரும் இந்த அணிகலனை அணிவர். காதலின் கடவுளாக அறியப்படும் காமதேவன் மகரக்கொடியோன் என்று அழைக்கப்படுகிறார்.
# மகரம்

## கோயில்களில்

இந்து சமயக் கோயில்களில் புடைப்புச் சிற்பமாகவும், தூண் சிற்பமாகவும், தோரணச் சிற்பங்களிலும் மரக விலங்கு செதுக்கப்படுகிறது. மகரத்தோரணம் என்று அழைக்கப்படும் புடைப்புச் சிற்பத்தில் இரண்டு மகரங்கள் தோணத்தினைக் கொண்டுள்ளவாறு அமைக்கப்படுகிறது.
# மகரம்

## இசைக்கருவி

யாழ் எனும் இசைக்கருவியின் வகைகளுள் ஒன்றாக மகரயாழ் அறியப்படுகிறது. இந்த யாழ் 17 அல்லது 19 நரம்புகளைக் கொண்டதாகும். மகரயாழ் யவனத்திலிருந்து கொண்டுவரப்பட்டதாக பெருங்கதையில் குறிப்பிடப்பட்டுள்ளது.
# சபித்

**சபித்** *(ஆங்கிலம்: Zabid, அரபு: زبيد)* நகரம் ஏமனின் மேற்கு கடற்கரை சமவெளியில் 52.590 நபர்கள் என்ற நகர்ப்புற மக்கள் தொகையைக் கொண்ட ஒரு நகரம் ஆகும். சாபித் மற்றும் செபித் என்ற பெயர்களாலும் இந்நகரம் அழைக்கப்படுகிறது. ஏமன் நாட்டின் மிகப் பழமையான நகரங்களில் இதுவும் ஒன்றாகும், மற்றும் 1993 ஆம் ஆண்டு முதல் இந்நகரம் யுனெசுகோவின் உலக பாரம்பரிய தளங்களில் ஒன்றாக கருதப்படுகிறது. எனினும், 2000 ஆம் ஆண்டில், இந்நகரம் அபாய நிலையில் உள்ள உலக பாரம்பரிய களங்கள் பட்டியலில் வைக்கப்பட்டது.
இங்குள்ள பெரிய பள்ளிவாசல், முகம்மது நபியைப் பின் தொடர்பவர்களில் ஒருவரான அபூ மூசா அசாரியால் கி.பி 628 இல் கட்டப்பட்டது. 13 ஆம் நூற்றாண்டு முதல் 15 ஆம் நூற்றாண்டு வரை ஏமனின் தலைநகராகவும் சபித் நகரம் இருந்துள்ளது.
# சபித்

## வரலாறு

இந்நகரின் தென்பகுதியில் வாடி என்ற மிகப்பழமையான ஒரு ஏமன் நகரம் இருந்ததால், இந்நகரை வாடி சபித் என்று அழைக்கிறார்கள். நபிகள் நாயகத்தை பின்பற்றுபவர்களுள் ஒருவரான அபூ மூசா அசாரி சபித் நகரத்தைச் சேர்ந்தவர் ஆவார், கி.பி 628 இல் இவர் கட்டிய பெரிய பள்ளிவாசல் இன்னும் அவருடைய வாழ்க்கைக்குச் சான்றாக இருக்கிறது. பாரம்பரியத் தரவுகளின் அடிப்படையில் கணக்கிட்டால் இப்பள்ளிவாசல் இசுலாமியரின் வரலாற்றில் ஐந்தாவதாக கட்டப்பட்ட மசூதியாக இது கருதப்படுகிறது. 13 முதல் 15 ஆம் நூற்றாண்டு வரை ஏமனின் தலைநகராக விளங்கிய இந்நகரம், பிரசித்தி பெற்ற இசுலாமியக் கல்வி மையாமான சபித் பல்கலைக்கழகத்தின் இருப்பிடமாகவும் இருந்தது. 819 முதல் 1018 வரை சியாதித்து வம்சத்தின் தலைநகராகவும், 1022 முதல் 1158 வரை நயாகித் வம்சத்தின் தலைநகராகவும் விளங்கியது. இன்று, சபித் நகரம், நவீன ஏமன் நாட்டின் அறிவார்ந்த மற்றும் பொருளாதார எல்லைகளுடன் முக்கியத்துவம் மிக்கதாக விளங்குகிறது.
# சபித்

## புவியியல்

14°12′வடக்கு 43°19′கிழக்கு என்ற அடையாள ஆள்கூறுகளில் ஏமன் நாட்டின் மேற்கு கடற்கரைச் சமவெளியில் அமைந்துள்ள சபித் நகரின் மக்கள் தொகை 52,590 நபர்களாகும்.
# சபித்

## உலகப் பாரம்பரியக களம்

1993 ஆம் ஆண்டு முதல் சபித் நகரம் உலகப் பாரம்பரிய களங்களில் ஒன்றாக யுனெசுகோவில் அறிவிக்கப்பட்டது. நகரத்தின் முக்கியமான பகுதியாக இங்கு கட்டப்பட்டுள்ள பெரிய பள்ளிவாசல் கருதப்படுகிறது. இம்மசூதியில் இயங்கியதாக அறியப்படும் பல்கலைக் கழகத்தின் எச்சங்கள் பலராலும் பார்வையிடப்படுகின்றன.  
ஏமன் அரசாங்கம் இந்நகரத்திற்கு முறையான பராமரிப்பும் பாதுகாப்பும் வழங்கப்படாமல் புறக்கணித்ததைத் தொடர்ந்து 2000 ஆம் ஆண்டில் யுனெசுகோ இந்நகரை அபாய நிலையில் உள்ள உலக பாரம்பரிய களங்கள் பட்டியலில் வைத்துள்ளது. யுனெசுகோவின் அறிக்கையின்படி, இந்நகரில் சுமார் 40% வீடுகள் கற்காரை கட்டிடங்களாக மாற்றப்பட்டு விட்டன. மேலும் எஞ்சியுள்ள இதர வீடுகள் மற்றும் பண்டைய கடைவீதிகள் மோசமடைந்து நிலையில் உள்ளன மூலம் மாற்றப்பட்டுள்ளது.  
சபித் ஓர் உலக பாரம்பரியத் களம் என்று யுனெசுகோவின் அறிவிப்பு வெளியிடப்பட்ட இரண்டு ஆண்டுகளுக்குள், இந்நகரின் கலாச்சார பாரம்பரியங்களை பாதுகாக்கும் நடவடிக்கைகளை மேற்கொள்ளாவிட்டால் இந்த நகரம் அப்பெருமையை இழந்துவிடும் அபாயம் இருந்தது. .
# சபித்

## பொருளாதாரம்

1920 ஆம் ஆண்டின்படி அரேபியாவில் இண்டிகோ பயிரிடும் இரண்டு இடங்களில் அபித் நகரமும் ஒன்றாகும். மேலும், இங்கு பருத்தியும் பயிரிடப்பட்டது. 20 ஆம் நூற்றாண்டின் தொடக்கத்தில் சபித் நகரில் இருந்த பழங்குடியினர் சர்ச்சையால், பொருளாதாரத்தில் ஒரு பின்னடைவு நிலை இருந்ததாக பிரித்தானிய அரசு தெரிவித்துள்ளது .
# திருச்சிறுபுலியூர் தலசயனப்பெருமாள் கோயில்

**திருச்சிறுபுலியூர் தலசயனப்பெருமாள் கோயில்**, இந்திய மாநிலமான தமிழ்நாட்டில், திருவாரூர் மாவட்டத்தில் மயிலாடுதுறை – திருவாரூர் செல்லும் இருப்புப்பாதையில், கொல்லுமாங்குடி தொடருந்து நிலையத்திலிருந்து 2 மைல் தொலைவில் உள்ள **திருச்சிறுபுலியூர்** எனும் கிராமத்தில் அமைந்த 108 திவ்ய தேசங்களில் இருபத்தி நான்காவதாகும்.  
தெற்கு நோக்கி காட்சி தரும் கோயிலின் மூலவர் பெயர் **ஸ்தலசயனப்பெருமாள்**. தாயார் பெயர் **திருமாமகள் நாச்சியார்**. உற்சவர் பெயர் கிருபா சமுத்திரப் பெருமாள் (அருள்மாகடல்) – உற்சவ தாயார் பெயர் தயாநாயகி. தீர்த்தக் குளம் - மானஸ புஷக்ரிணி. விமானம் - நந்தவர்த்தன விமானம். கருவறையில் பெருமாள் ஸ்ரீதேவி, பூதேவியுடன் வியாசர், வியாக்கிரபாதர், கங்கையுடன் காட்சியளிக்கிறார்.  
திருமங்கையாழ்வாரால் 10 பாசுரங்களால் மங்களசாசனம் செய்யப்பட்ட கோயில் ஆகும்.
# திருச்சிறுபுலியூர் தலசயனப்பெருமாள் கோயில்

## பெயர்க் காரணம்

சிதம்பரம் நடராசர் அருளியபடி வியாக்கிரபாதர், திருச்சிறுபுலியூர் ஸ்தலசயனப்பெருமாளை வணங்கி மோட்சம் பெற்றதால் இத்தலத்திற்கு திருச்சிறுபுலியூர் எனப் பெயராயிற்று.
# திருச்சிறுபுலியூர் தலசயனப்பெருமாள் கோயில்

## சிறப்புகள்

1. திருமங்கை ஆழ்வாருக்காக பெருமாள் மிகச் சிறிய வடிவில் புஜங்கசயனத்தில் பள்ளி கொண்டுள்ளார். (புஜங்க சயனத்தில் மிகச் சிறிய உருவமாயிருந்ததைக் கண்டு திருமங்கையாழ்வார் தமக்குள் குறைபட உமது குறை தீர நமது மிகப்பெரிய உருவை திருக்கண்ணமங்கையில் காணும் என்று பெருமாள் அருளிச்செய்த ஸ்தலம்)
1. கருடனுக்கு பெருமாள் அபயமளித்த இடம்.
1. இங்கு பூமிக்கு கீழ் கருடனுக்கு சன்னதியும், மிக உயர்ந்த இடத்தில் ஆதிசேடனுக்கும் சன்னதி உள்ளது.
1. திருமங்கையாழ்வாரால் மட்டும் 10 பாசுரங்களால் மங்களாசாசனம் செய்யப்பட்ட்ட பெருமாள் கோயில் ஆகும்.
1. நாக தோசம் நிவர்த்திக்கும் மற்றும் மக்கட்பேற்றுக்கும் இத்தலத்திற்கு ஏற்பட்ட தனிப் பெருமை உண்டு.
1. இத்தலத்தின் பெருமானை பூஜித்து வைகுந்தம் அடைந்த வியக்ரபாதரை, பெருமாளின் திருவடிகளுக்கு அருகிலேயே பிரதிட்டை செய்துள்ளனர்.
# திருச்சிறுபுலியூர் தலசயனப்பெருமாள் கோயில்

## அமைப்பு

ராஜ கோபுரத்தை அடுத்து கொடி மரம், பலி பீடம், கருடாழ்வார் சன்னதி ஆகியவை உள்ளன. அடுத்து உட்கோபுரமான சிறிய கோபுரம் உள்ளது. மூலவர் கருவறை கோஷ்டத்தில் விநாயகர், பெருமாள், விஷ்ணு துர்க்கை ஆகியோர் உள்ளனர். விஷ்வக்சேனர் உள் திருச்சுற்றில் உள்ளார். மூலவர் சன்னதி முன் வலது புறம் பள்ளியறை உள்ளது. வெளித்திருச்சுற்றில் ஆண்டாள் சன்னதி, பால அனுமார் சன்னதி, திருமாமகள் தாயார் சன்னதி, ஆழ்வார் சன்னதி, யாகசாலை, திருமடைப்பள்ளி, திருவாய்மொழி மண்டபம் ஆகியவை உள்ளன.
# திருச்சிறுபுலியூர் தலசயனப்பெருமாள் கோயில்

## விழாக்கள்

- வைகுண்ட ஏகாதசி
- வைகாசி மாதம் பிரம்மோற்சவம்
- ஐப்பசி மாதம் மணவாள மாமுனி விழா
- மாசி மாதம் அனந்தாழ்வார் விழா
# திருக்கண்டியூர் ஹர சாப விமோசன பெருமாள் கோயில்

**திருக்கண்டியூர் ஹர சாப விமோசன பெருமாள் கோயில்**, தமிழ்நாட்டின் தஞ்சாவூர் மாவட்டத்தில் உள்ள திருவையாறு அருகே அமைந்த கண்டியூர் கிராமத்தில் அமைந்த இப்பெருமாள் கோயில் 108 திவ்ய தேசங்களில் சோழ நாட்டு 7ஆவது திருத்தலம் ஆகும். திருமங்கை ஆழ்வாரால் மங்களாசாசனம் செய்யப்பட்ட இக்கோயிலின் மூலவரின் பெயர் ஹர சாப விமோசகர் ஆகும் மற்றும் இக்கோயிலின் தாயாரின் பெயர் கமலவல்லி நாச்சியார் ஆகும்.  
ஐந்து நிலைகள் கொண்ட கோபுரத்துடன் கூடிய இக்கோயில், 8-ஆம் நூற்றாண்டில் சோழ மன்னர்களால் கட்டப்பட்டது. இக்கோயிலுக்கு விஜயநகரப் பேரரசர்களும் தஞ்சை நாயக்கர்களும் திருப்பணி செய்யபட்டது.
# திருக்கண்டியூர் ஹர சாப விமோசன பெருமாள் கோயில்

## தல வரலாறு

பிரம்மனின் ஐந்து தலைகளுள் ஒன்றை வெட்டியதால் ஏற்பட்ட பிரம்மஹத்தி தோசம் நீங்க, சிவன் திருக்கண்டியூரில் உள்ள கபால மோட்ச தீர்த்தம் தீர்த்தத்தில் நீராடி, திருக்கண்டியூர் விஷ்ணுவை தரிசனம் செய்தார். இதனால் இக்கோயிலில் சிவனுக்கு பிரம்மனின் ஐந்தாவது தலையை வெட்டியதால் ஏற்பட்ட பிரம்மஹத்தி தோசம் என்ற சாபத்தில் இருந்து விஷ்ணுவால் விமோசனம் பெற்றது, அதனால் இத்தலத்திற்கு **ஹர சாப விமோசன பெருமாள் கோயில்** என பெயராயிற்று. பிரம்மன், சிவன், மகாபலி சக்கரவர்த்திக்குக் காட்சி அளித்தவர் ஹர சாப விமோசன பெருமாள்.
# திருக்கண்டியூர் ஹர சாப விமோசன பெருமாள் கோயில்

## பூஜைகளும் விழாக்களும்

இக்கோயில் மூலவருக்கு நாள்தோறும் ஆறு கால பூஜைகள் நடத்தப்படுகிறது. ஆண்டுதோறும் பங்குனி மாதத்தில் பிரம்மோற்சவம் நடைபெறுகிறது.
# திருக்கண்டியூர் ஹர சாப விமோசன பெருமாள் கோயில்

## அமைவிடம்

தஞ்சாவூரிலிருந்து திருவையாறு செல்லும் வழியில் வடக்கே சுமார் 6 கி.மீ. தொலைவில் உள்ளது. தஞ்சையிலிருந்தும், திருவையாற்றிலிருந்தும் பேருந்து வசதிகள் உண்டு.
# திருக்கண்டியூர் ஹர சாப விமோசன பெருமாள் கோயில்

## மங்களாசாசனம்

திருமங்கையாழ்வார் மட்டும், திருக்குறுந்தாண்டகத்தில் ஒரே ஒரு பாசுரத்தில் இந்த திவ்ய தேசத்தை மங்களாசாசனம் செய்துள்ளார்:
<poem>
பிண்டியார் மண்டை ஏந்திப்
பிறர்மனை திரிதந்துண்ணும்
உண்டியான் சாபம் தீர்த்த
ஒருவனூர் **உலகமேட்டும்**
**கண்டியூர்** அரங்கம் மெய்யம் கச்சி பேர் மல்லையென்று மண்டினார் உய்யல்லால் அல்லால் மற்றையார்க்கு உய்யலாமே</poem>
# கிராதா அர்ஜுனா (ஊர்வசி சாகசம்)

## திரைக்கதை

அர்ச்சுனன் தன்மீது எவ்வளவு பக்தி வைத்திருக்கிறான் என்பதை பார்வதி தேவிக்கு சிவன் உணர்த்த விரும்பினார். அர்ச்சுனன் வேட்டையாடிக் கொண்டிருந்த போது கிராதா என்ற வேடனாக சிவன் அவ்விடத்துக்கு வந்தார். அப்போது ஒரு காட்டுப் பன்றி அர்ச்சுனனை நோக்கி பாய்வதைக் கண்டு சிவன் ஒரு அம்பை எய்தார். வில் வீரனான அர்ச்சுனனும் பன்றியை நோக்கி அம்பெய்தினான். மூகாசுரன் என்ற ஒரு அசுரன் தான் காட்டுப்பன்றி உருவத்தில் வந்திருந்தான். காட்டுப் பன்றி இறந்ததும் அசுரன் தன்னுடைய சுய உருவத்தைப் பெற்றான். பன்றியைக் கொன்றது யார் என கிராதா வுக்கும் அர்ச்சுனனுக்குமிடையே வாக்குவாதம் ஏற்பட்டது. இருவருக்குமிடையே நீண்ட நேரம் சண்டை நடந்தது. ஈற்றில் கிராதாவுக்கே வெற்றி கிடைத்தது.  
தோல்வியடைந்து, எழுந்து நிற்கக்கூட வலுவிழந்த அர்ச்சுனன் அங்கிருந்த சேற்றில் ஒரு சிவலிங்கம் செய்து அதற்கு மலர்களால் வழிபாடு செய்தான். அவன் சிவலிங்கத்தின் மீது சொரிந்த பூக்கள் எல்லாம் கிராதாவின் தலையில் வீழ்வதைக் கண்டு அர்ச்சுனன் ஆச்சரியப்பட்டான். கிராதா உண்மையில் சிவன் தான் என அர்ச்சுனன் உணர்ந்து அவரைப் பணிகிறான். சிவனும் அவனது பக்தியை மெச்சி அவன் வேண்டிய *பாசுபதாஸ்திரத்தை* அவனுக்குக் கொடுக்கிறார்.
# கிராதா அர்ஜுனா (ஊர்வசி சாகசம்)

## நடிகர்கள்

- அருச்சுனனாக எம். ஆர். கிருஷ்ணமூர்த்தி
- பி.பி. ரெங்காச்சாரி
- ஊர்வசியாக திருக்கரைவாசல் சுப்புலட்சுமி
- நாரதராக பவானி கே. சாம்பமூர்த்தி
- சிவபெருமானாக டி. எம். ராமசாமி பிள்ளை
- எம். வி. சுலோச்சனா
- எம். எஸ். மணி
- டி. வி. லட்சுமி
# கிராதா அர்ஜுனா (ஊர்வசி சாகசம்)

## தயாரிப்பு விபரம்

இத்திரைப்படத்துக்கு **கிராதா அர்ச்சுனா** எனவும் **ஊர்வசி சாகசம்** எனவும் இரண்டு தலைப்புகள் கொடுக்கப்பட்டிருந்தன. 1939 ஆம் ஆண்டிலேயே தணிக்கை செய்யப்பட்டு, வெளியிடத் தயாராக இருந்தும், ஏதோ காரணங்களால் தடைபட்டு 1940 ஆம் ஆண்டில் வெளியானது. மகாராஜபுரம் விஸ்வநாத ஐயரின் தம்பியும் சிறந்த கருநாடக இசை வித்துவானுமாகிய எம். ஆர். கிருஷ்ணமூர்த்தி அர்ச்சுனனாக நடித்தார். நாடக மேடைகளில் புகழ்பெற்ற இசை நடிகனாக விளங்கிய அவர், திரைத்துறையிலும் வந்து பல திரைப்படங்களில் முக்கிய கதாபாத்திரங்களில் பாடி நடித்தார். 1934 ஆம் ஆண்டு வெளியான பாமா விஜயம் திரைப்படத்தில் கிருஷ்ணராகத் தோன்றி நடித்திருந்தார்.
அர்ச்சுனனின் தவத்தைக் கலைப்பதற்கு இந்திரனால் அனுப்பப்பட்ட தேவலோக நடன மங்கையாக திருக்கரைவாசல் சுப்புலட்சுமி தோன்றி நடித்தார்.
இத்திரைப்படம் வீனஸ் பிக்சர்ஸ் நிறுவனத்தால் தயாரிக்கப்பட்டது. (பிற்காலத்தில் கல்யாண பரிசு போன்ற திரைப்படங்களைத் தயாரித்த பிரபல வீனஸ் பிக்சர்ஸ் வேறு நிறுவனமாகும்.) இத்திரைப்படத்தை இயக்கியவர்களில் ஒருவரான ஜி. ராமகேசன் கோவை சென்ட்ரல் ஸ்டூடியோஸ் நிறுவப்படக் காரணமாக இருந்தவர்களில் ஒருவராவார். இவர் இந்த ஒரே திரைப்படத்தை மட்டும் இயக்கியிருந்தார். மற்ற இயக்குநரான முத்துசுவாமி ஐயர் பின்னர் *முருகதாசா* என்ற பெயரில் பல திரைப்படங்களை இயக்கியிருந்தார்.  
இத்திரைப்படத்தின் பிரதிகளோ அல்லது ஒளிப்படங்களோ இப்போது கிடைக்கவில்லை. ஆகவே திரைப்படம் பற்றிய முழுத் தகவலும் பெற முடியவில்லை.
# கிராதா அர்ஜுனா (ஊர்வசி சாகசம்)

## பாடல்கள்

கருநாடக இசை வித்துவான் பவானி கே. சாம்பமூர்த்தி இத்திரைப்படத்துக்கு இசையமைத்திருந்தார். தமிழ்த் திரைப்பட ஆரம்ப காலங்களில் இவர் மிகவும் பிரபலமாக இருந்தார். இத்திரைப்படத்தில் நாரதராக நடித்தார்.
# பட்சிராஜா ஸ்டுடியோஸ்

**பட்சிராஜா ஸ்டுடியோஸ்** அல்லது **பக்ஷிராஜா ஸ்டூடியோஸ்** எனும் திரைப்பட படப்பிடிப்பு ஸ்டுடியோ என்பது கோயமுத்தூரில் எஸ். எம். ஸ்ரீராமுலு நாயுடுவால் 1945ல் தொடங்கப்பட்டது. திரைப்பட இயக்குநர் மற்றும் தயாரிப்பாளரான எஸ். எம். ஸ்ரீராமுலு நாயுடு 1910-ல் பிறந்தார், 1976ல் இயற்கை எய்தினார். இவர் இயக்கத்தில், மு. கருணாநிதி வசனத்தில் பட்சிராஜா ஸ்டுடியோஸ் நிறுவனத்தின் தயாரிப்பில் எம். ஜி. ஆர், பானுமதி நடித்த மலைக்கள்ளன் திரைப்படம் 1954-ஆம் ஆண்டு வெளியானது. இந்தப்படம் வெளியான அந்த காலகட்டத்தில் 90 லட்சம் ரூபாய் வசூலித்து சாதனை படைத்தது. சாதனை படைத்ததோடு மட்டுமல்லாமல் அந்த ஆண்டு குடியரசுத் தலைவர் விருதும் பெற்றது. தமிழில் குடியரசுத் தலைவர் விருது பெற்ற முதல் திரைப்படமும் இதுதான். பின்பு எம். ஜி. ஆர் நடிப்பில் ஆறு மொழிகளில் இந்த படம் வெளியானது என்பது குறிப்பிடத்தக்கது.  
தற்போது பட்சிராஜா ஸ்டுடியோவானது விக்னேஷுமஹால் எனும் திருமண மண்டபமாகவும்<
பிற பகுதிகள் மருத்துவ ஆய்வு கூடம் மற்றும் தொழில் சாலைகளாகவும் மாறிவிட்டன
# பட்சிராஜா ஸ்டுடியோஸ்

## திரைப்படங்களின் பட்டியல்

1. 1941ல் எஸ்.எம். ஸ்ரீராமுலு நாயுடு இயக்கத்தில் **ஆர்யமாலா**,
1. 1947ல் எஸ்.எம். ஸ்ரீராமுலு நாயுடு இயக்கத்தில் **கன்னிகா**,
1. 1949ல் எஸ்.எம். ஸ்ரீராமுலு நாயுடு இயக்கத்தில் **பவளக்கொடி**
1. 1950ல் எஸ்.எம். ஸ்ரீராமுலு நாயுடு இயக்கத்தில் **காஞ்சனா** தமிழ்
1. 1950ல் எஸ்.எம். ஸ்ரீராமுலு நாயுடு இயக்கத்தில் **காஞ்சனா** மலையாளம்
1. 1950ல் கே.ராம்நாத் இயக்கத்தில் **ஏழை படும்பாடு **
1. 1950ல் கே.ராம்நாத் இயக்கத்தில் **பீடல பாட்லு ** தெலுங்கு
1. 1952ல் அமைய சக்கரவர்த்தி இயக்கத்தில் **புரட்சி வீரன்**
1. 1952ல் அமைய சக்கரவர்த்தி இயக்கத்தில் **தேசபக்தன்** மலையாளம்
1. 1952ல் ஏ.எஸ்.ஏ.சாமி மற்றும் சீனிவாச ராவ் இயக்கத்தில் **பொன்னி**
1. 1952ல் ஏ.எஸ்.ஏ.சாமி மற்றும் சீனிவாச ராவ் இயக்கத்தில் **பொன்னி** தெலுங்கு
1. 1954ல் எஸ்.எம். ஸ்ரீராமுலு நாயுடு இயக்கத்தில் **மலைக்கள்ளன்** (குடியரசுத் தலைவர் விருது பெற்ற முதல் தமிழ் திரை படம்),
1. 1954ல் எஸ்.எம். ஸ்ரீராமுலு நாயுடு இயக்கத்தில் **அஃகி ராமுடு** தெலுங்கு
1. 1954ல் எஸ்.எம். ஸ்ரீராமுலு நாயுடு இயக்கத்தில் **பெட்டட கள்ள**கன்னடம்
1. 1954ல் எஸ்.எம். ஸ்ரீராமுலு நாயுடு இயக்கத்தில் **டஸ்கர வீரன்**மலையாளம்
1. 1954ல் எஸ்.எம். ஸ்ரீராமுலு நாயுடு இயக்கத்தில் **சுரேசேன**சிங்களம்
1. 1955ல் எஸ்.எம். ஸ்ரீராமுலு நாயுடு இயக்கத்தில் **ஆசாத்** ஹிந்தி
1. 1959ல் எஸ்.எம். ஸ்ரீராமுலு நாயுடு இயக்கத்தில் **மரகதம்**,
1. 1960ல் எஸ்.எம். ஸ்ரீராமுலு நாயுடு இயக்கத்தில் **விமலா** தெலுங்கு
1. 1961ல் எஸ்.எம். ஸ்ரீராமுலு நாயுடு இயக்கத்தில் **சபரிமலை ஐய்யப்பன்** மலையாளம் படம் ( 3 வது சிறந்த படம் என குடியரசுத் தலைவர் சான்றிதழ்)
1. 1963ல் எஸ்.எம். ஸ்ரீராமுலு நாயுடு இயக்கத்தில் **கல்யாணியின் கணவன்**,
# ஹரிச்சந்திரா (1968 திரைப்படம்)

**ஹரிச்சந்திரா** (*Harichandra*) 1968ஆம் ஆண்டு வெளியான இந்தியத் தமிழ்த் திரைப்படமாகும். கே. எஸ். பிரகாஷ் ராவ் இயக்கத்தில் சிவாஜி கணேசன், ஜி. வரலட்சுமி, எம். என். நம்பியார், டி. எஸ். பாலையா, கே. ஏ. தங்கவேலு, டி. பி. முத்துலட்சுமி, வி. கே. ராமசாமி ஆகியோர் இந்தத் திரைப்படத்தில் நடித்திருந்தனர். கே. வி. மகாதேவன் இசையமைத்திருந்தார்.
# திருவாழி-திருநகரி கோயில்கள்

**திருவாழி-திருநகரி கோயில்கள்** (Thiruvali - Thirunagari Temples) தமிழ்நாட்டின் மயிலாடுதுறை மாவட்டத்தில் உள்ள திருவாலி மற்றும் திருநகரி கிராமதில் கிராமத்தில் அமைந்துள்ள இந்த கோயில், மயிலாடுதுறையிலிருந்து சுமார் 5 கிலோ மீட்டர் தொலைவில் உள்ள திருமாலின் இரட்டைக் கோயில்கள் ஆகும். இவ்விரட்டைக் கோயில்கள் 108 திவ்ய தேசங்களில் 34-ஆவது இடத்தில் உள்ளது. இக்கோயில்கள் திருமங்கை ஆழ்வாரால் மங்களாசாசனம் செய்யப்பட்டதாகும்.
# திருவாழி-திருநகரி கோயில்கள்

## இரட்டைத் தலங்கள்

திருவாழி - திருநகரி இரட்டைத் தலங்களில், திருவாழியில் அழகிய சிங்கர் கோயில் மற்றும் திருநகரியில் கல்யாண ரெங்கநாதர் கோயில் அமைந்துள்ளது.
# திருவாழி-திருநகரி கோயில்கள்

## இரட்டைத் தலங்கள்

### திருவாழி

திருவாழி தலத்தில் மேற்கு நோக்கி திருவாழி அழகியசிங்கர் கோயில் அமைந்துள்ளது. தாயார் பெயர் பூர்ணவல்லி நாச்சியார்.
# திருவாழி-திருநகரி கோயில்கள்

## இரட்டைத் தலங்கள்

### திருநகரி

திருமங்கை ஆழ்வார் பிறந்த ஊரான திருநகரியில் திருநகரி கல்யாண ரெங்கநாதர் கோயில் அமைந்துள்ளது. மூலவர் பெயர் வேதராஜன்; தாயார் பெயர் அமிர்தவள்ளி நாச்சியார். இக்கோயில் விமானம் 7 நிலைகளைக் கொண்டது.
# திருவாழி-திருநகரி கோயில்கள்

## விழாக்கள்

இத்தலத்தில் ஆண்டுதோறும் தேவராஜபுரத்தில் திருமங்கை மன்னன் பெருமாளை வழிப்பறி நடத்தி, திருமந்திர உபதேசம் பெறும் விழா நடைபெறுகிறது. தை மாதத்தில் திருநாங்கூர் 11 திருப்பதிகளிலிருந்து உற்சவர்கள் கருடவாகனத்தில் இக்கோயிலுக்கு எழுந்தருளி கருட சேவை நடைபெறும் அவ்வமயம் திருமங்கை ஆழ்வாரையும், அவரது நாச்சியாரான குமுதவள்ளியையும் பல்லக்கில் அமரவைத்து, திருவாழி – திருநகரி அருகில் உள்ள திருநாங்கூர் பதினொரு திருப்பதிகளுக்குச் எழுந்தருளச் செய்து, திருமங்கை ஆழ்வார் அருளிய நாலாயிர திவ்வியப் பிரபந்த பாசுரங்களைப் பாடுவர்.
# திருநகரி கல்யாண ரெங்கநாதர் கோயில்

**திருநகரி கல்யாண ரெங்கநாதர் கோயில்** தமிழ்நாட்டின் <bdi>மயிலாடுதுறை</bdi> மாவட்டத்தில் திருநகரி எனும் கிராமத்தில் அமைந்த இரட்டைத் தலங்களில் ஒன்றாகும். ஆழ்வார்களால் மங்களாசாசனம் செய்யப்பட்ட வைணவக் கோயிலாகும். இக்கோயில் 108 திவ்ய தேசங்களில் ஒன்றாகும்.
கோயில் மூலவர் பெயர் வேதராஜன், தாயார் பெயர் அமிர்தவள்ளி நாச்சியார். திருநகரி தலம் திருமங்கை ஆழ்வார் பிறந்த இடமாகும். இக்கோயிலின் இராஜகோபுரம் ஏழு நிலைகளைக் கொண்டது. கோயில் உற்சவரின் பெயர் **கல்யாண ரங்கநாதர்** ஆகும். இக்கோயில் வேதராஜன் கோயில் என்றும் அழைக்கப்படுகிறது.
# திருநகரி கல்யாண ரெங்கநாதர் கோயில்

## திருச்சுற்று

திருசுற்றில் வலப்புறம் ஆண்டாள் சன்னதியும், இடப்புறம் தாயார் சன்னதியும் உள்ளது. திருச்சுற்றில் பின்புறம் யோகநரசிம்மப்பெருமாள் உள்ளார்.
# திருநகரி கல்யாண ரெங்கநாதர் கோயில்

## பூஜைகள் – திருவிழாக்கள்

இக்கோயில் மூலவருக்கு நாள்தோறும் நான்கு கால பூஜையும், வைகாசி மாதத்தில் 14 நாட்கள் பிரம்மோற்சவமும் நடைகிறது.  
ஆண்டு தோறும், தை மாதம் பௌர்ணமி அன்று திருமங்கை ஆழ்வார் மங்கள சாசன உற்சவம் சிறப்பாக நடைகிறது. அவ்வமயம் திருமங்கை ஆழ்வாரின் உற்சவ சிலையைப் பல்லக்கில் ஏற்றி திருமணிமாடம் முதல் திருநகரி வரை அழைத்துச் செல்லப்படுகிறார்.  
கருட சேவை அன்று திருநகரி கோயிலின் சுற்றியுள்ள 11 திருநாங்கூர் கோயில்களிலிருந்து, கருட உற்சவர்களை, இக்கோயிலில் எழுந்தருளச் செய்வதுடன், திருமங்கை ஆழ்வாரையும், அவர்தம் இணையரான குமுதவள்ளியையும் அம்ச வாகனத்தில் எழுந்தருளச் செய்து, திருமங்கை ஆழ்வார் பாடிய நாலாயிர திவ்யப் பிரபந்தப் பாடல்களைப் பாடுவர்.  
இக்கோயில் தென்கலை வைணவ வழிபாட்டைப் பின்பற்றுகிறது.
# திருநகரி கல்யாண ரெங்கநாதர் கோயில்

## வரலாறு மற்றும் இலக்கியத்தில்

இக்கோயிலை சோழர்கள் கட்டினார்கள் எனக் கருதப்படுகிறது. 16ஆம் நூற்றாண்டில் விஜய நகர பேரரசர்கள் மற்றும் தஞ்சாவூர் நாயக்கர்கள் இக்கோயில் திருப்பணி மேற்கொண்டனர்.
குலசேகர ஆழ்வார் மற்றும் திருமங்கை ஆழ்வார் ஆகியவர்களால் மங்களாசாசனம் செய்யப்பட்ட கோயில் ஆகும்.
# திருநகரி கல்யாண ரெங்கநாதர் கோயில்

## கட்டிடக்கலை

இரண்டு ஏக்கர் பரப்பளவில் அமைந்த இக்கோயில் திராவிடக் கட்டிடக்கலையில் கட்டப்பட்டது. கோயில் கோபுரம் ஏழு நிலைகளுடன் 125 அடி உயரம் கொண்டது.
# திருநகரி கல்யாண ரெங்கநாதர் கோயில்

## இதனையும் காண்க

- திருவாழி-திருநகரி கோயில்கள்
# சவூதி அரேபியா-தாய்லாந்து உறவுகள்

**சவூதி அரேபியா-தாய்லாந்து உறவுகள்** *(Saudi Arabia–Thailand relations)* சவூதி அரேபியா மற்றும் தாய்லாந்து இடையே நிலவும் தற்போதைய மற்றும் வரலாற்று ரீதியான உறவுகளின் நிலையைப் பற்றி குறிப்பிடுகிறது. பாங்காக்கில் சவூதி அரேபியாவிற்கான ஒரு தூதகரமும், தாய்லாந்திற்கு ரியாத்தில் ஒரு தூதரகமும் உள்ளன. ஆனால் நாட்டின் தூதுவர் என்ற நிலையைவிட வெளியுறவுத்துறை பொறுப்பாளர் என்ற அளவிலேயே அப்பிரதிநிதித்துவம் உள்ளது. இரு நாடுகளுக்கும் இடையேயான உறவுகள் 1957 ஆம் ஆண்டு நிறுவப்பட்டது. நூற்றுக்கணக்கான, ஆயிரக்கணக்கான தாய்லாந்து நாட்டவர் வேலை வாய்ப்புக்காக சவூதி அரேபியாவிற்குச் சென்றனர். சவூதி அரேபியா மற்றும் தாய்லாந்து இடையே நிலவிய வரலாற்று நட்பு நீல வைரம் விவகாரத்தால் கனிசமான அளவுக்கு மோசமாகிவிட்டது.
# சவூதி அரேபியா-தாய்லாந்து உறவுகள்

## நீல வைரம் விவகாரம்

தாய்லாந்து நாட்டுப் பணியாளர் கிரியங்கிரை தெக்கமோங், 1989 ஆம் ஆண்டில் சவூதி அரேபியா நாட்டு அரச குடும்பத்தினைச் சேர்ந்த நகைகள் மற்றும் மதிப்பு மிக்க நீல வைரங்களை திருடியதாகச் சுமத்தப்பட்ட குற்றச்சாட்டைத் தொடர்ந்து விரோத நிகழ்வுகள் தொடர்ச்சியாக தூண்டப்பட்டு வருகின்றன. சவுதி அரச குடும்பத்திற்கு நெருக்கமான சவூதி அரேபிய தொழிலதிபர் முகமது அல் உருவைலி, இவ்வழக்கு விசாரணைக்காக பாங்காக்கிற்கு பயணமானார். ஆனால், அவர் கடத்தப்பட்டு கொல்லப்பட்டார். மூன்று மாதங்களுக்குப் பின்னர், சவூதி அரேபியத் தூதரகத்திலிருந்து சென்ற மூன்று அதிகாரிகளும் பாங்காக்கில் சுட்டுக் கொல்லப்பட்டனர். இக்கொலைகள் இந்த நாள் வரையிலும் தீர்க்கப்படாமல் இருக்கின்றன . பின்னாளில் திருடப்பட்ட திருட்டுப் பொருட்கள் கண்டுபிடிக்கப்பட்டு சவூதி அரேபியாவிற்குக் கொண்டு வரப்பட்டன. ஆனால் அதில் மதிப்பு மிக்க நீல வைரங்களைக் காணவில்லை என்றும் திருப்பப்பட்ட நகைகளில் பாதிக்கு மேற்பட்டவை போலி நகைகள் என்றும் சவூதி அதிகாரிகள் தெரிவித்தனர். இந்த விவகாரமே கடந்த 25 ஆண்டுகளாக சவூதி அரேபியா மற்றும் தாய்லாந்து இடையேயான உறவுகள் மோசமடைந்து வருவதற்கு காரணமாக இருக்கிறது.  
இதனாலேயே தூதர் நிலையிலான அங்கீகாரம் பொறுப்பு அதிகாரி என்ற நிலைக்கு தரம் தாழ்த்தப்பட்டு செயல்பட்டு வருகிறது. திருட்டுக்கு முன்னர் சவூதி அரேபியாவில் பணிபுரிந்த தாய்லாந்தினர் எண்ணிக்கை 2,00,000 பேர் என்ற நிலையில் இருந்து 10000 பேராக குறைந்து போனது.